title: Komission täytäntöönpanoasetus (EU) 2020/1029, annettu 15 päivänä heinäkuuta 2020, täytäntöönpanoasetuksen (EU) 2020/595 mukaista lampaan- ja vuohenlihan yksityisen varastoinnin tukea koskevien hakemusten viimeisen jättöpäivän vahvistamisesta

text:
                  16.7.2020

                  FI

                  Euroopan unionin virallinen lehti

                  L 227/10

         KOMISSION TÄYTÄNTÖÖNPANOASETUS (EU) 2020/1029,
         annettu 15 päivänä heinäkuuta 2020,
         täytäntöönpanoasetuksen (EU) 2020/595 mukaista lampaan- ja vuohenlihan yksityisen varastoinnin tukea koskevien hakemusten viimeisen jättöpäivän vahvistamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 18 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) 2020/595 (2) mukaisesti myönnetyllä yksityisen varastoinnin tuella on ollut myönteinen vaikutus lampaan- ja vuohenlihan markkinoihin.

                     (2)

                     Komission täytäntöönpanoasetuksella (EU) 2020/1007 (3) keskeytettiin yksityisen varastoinnin tukea koskevien hakemusten vastaanottaminen viideksi työpäiväksi.

                     (3)

                     Tämän vuoksi olisi lopetettava lampaan- ja vuohenlihan yksityistä varastointia koskevan tuen myöntäminen ja vahvistettava hakemusten viimeinen jättöpäivä.

                     (4)

                     Oikeusvarmuuden vuoksi täytäntöönpanoasetus (EU) 2020/595 olisi kumottava.

                     (5)

                     Keinottelun välttämiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

                     (6)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) 2020/595 mukaista lampaan- ja vuohenlihan yksityisen varastoinnin tukea koskevien hakemusten viimeinen jättöpäivä on 17 päivä heinäkuuta 2020.

            2 artikla
            Kumotaan täytäntöönpanoasetus (EU) 2020/595 17 päivästä heinäkuuta 2020.
            Sitä sovelletaan kuitenkin edelleen sopimuksiin, jotka on tehty kyseisen asetuksen mukaisesti ennen tämän asetuksen voimaantuloa.

            3 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä heinäkuuta 2020.

                  Komission puolesta,

                  puheenjohtajan nimissä

               Wolfgang BURTSCHER

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  Komission täytäntöönpanoasetus (EU) 2020/595, annettu 30 päivänä huhtikuuta 2020, lampaan- ja vuohenlihan yksityisen varastoinnin tuen myöntämisestä ja tuen määrän vahvistamisesta ennakolta (EUVL L 140, 4.5.2020, s. 21).

            (3)  Komission täytäntöönpanoasetus (EU) 2020/1007, annettu 9 päivänä heinäkuuta 2020, täytäntöönpanoasetuksessa (EU) 2020/595 säädettyä lampaan- ja vuohenlihan yksityisen varastoinnin tukea koskevien hakemusten vastaanottamisen keskeyttämisestä (EUVL L 223, 10.7.2020, s. 3).


title: Komission täytäntöönpanoasetus (EU) 2020/1060, annettu 13 päivänä heinäkuuta 2020, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Terrazze Retiche di Sondrio” (SMM))

text:
                  20.7.2020

                  FI

                  Euroopan unionin virallinen lehti

                  L 232/41

         KOMISSION TÄYTÄNTÖÖNPANOASETUS (EU) 2020/1060,
         annettu 13 päivänä heinäkuuta 2020,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”Terrazze Retiche di Sondrio” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun maantieteellisen merkinnän ”Terrazze Retiche di Sondrio” eritelmän muutosten hyväksymistä koskevan pyynnön, jonka Italia on toimittanut asetuksen (EU) N:o 1308/2013 105 artiklan mukaisesti. Yksi muutoksista on nimen ”Terrazze Retiche di Sondrio” muuttaminen muotoon ”Alpi Retiche”.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Terrazze Retiche di Sondrio” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 63, 26.2.2020, s. 6.


title: Komission täytäntöönpanoasetus (EU) 2020/1062, annettu 13 päivänä heinäkuuta 2020, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Csopak” / ”Csopaki” (SAN)

text:
                  20.7.2020

                  FI

                  Euroopan unionin virallinen lehti

                  L 232/43

         KOMISSION TÄYTÄNTÖÖNPANOASETUS (EU) 2020/1062,
         annettu 13 päivänä heinäkuuta 2020,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Csopak” / ”Csopaki” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Unkarin lähettämää hakemusta nimityksen ”Csopak” / ”Csopaki” rekisteröimiseksi ja julkaissut hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Csopak” / ”Csopaki” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Csopak” / ”Csopaki” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.

                  Komission puolesta

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 70, 4.3.2020, s. 12.


title: Komission täytäntöönpanoasetus (EU) 2020/1063, annettu 13 päivänä heinäkuuta 2020, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Achterhoek – Winterswijk” (SAN)

text:
                  20.7.2020

                  FI

                  Euroopan unionin virallinen lehti

                  L 232/44

         KOMISSION TÄYTÄNTÖÖNPANOASETUS (EU) 2020/1063,
         annettu 13 päivänä heinäkuuta 2020,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Achterhoek – Winterswijk” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Alankomaiden toimittamaa hakemusta nimityksen ”Achterhoek – Winterswijk” rekisteröimiseksi ja julkaissut sen jälkeen hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”Achterhoek – Winterswijk” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”Achterhoek – Winterswijk” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 94, 23.3.2020, s. 4.


title: Komission täytäntöönpanoasetus (EU) 2020/1064, annettu 13 päivänä heinäkuuta 2020, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”’delle Venezie” / ”Beneških okolišev” (SAN)

text:
                  20.7.2020

                  FI

                  Euroopan unionin virallinen lehti

                  L 232/45

         KOMISSION TÄYTÄNTÖÖNPANOASETUS (EU) 2020/1064,
         annettu 13 päivänä heinäkuuta 2020,
         suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”’delle Venezie” / ”Beneških okolišev” (SAN)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio arvioi asetuksen (EU) N:o 1308/2013 97 artiklan 2 ja 3 kohdan mukaisesti Italian hakemuksen nimityksen ”delle Venezie” / ”Beneških okolišev” rekisteröimiseksi ja julkaisi sen jälkeen hakemuksen Euroopan unionin virallisessa lehdessä (2).

                     (2)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (3)

                     Nimitys ”delle Venezie” / ”Beneških okolišev” olisi asetuksen (EU) N:o 1308/2013 99 artiklan mukaisesti suojattava ja merkittävä kyseisen asetuksen 104 artiklassa tarkoitettuun rekisteriin.

                     (4)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Suojataan nimitys ”delle Venezie” / ”Beneških okolišev” (SAN).

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.

                  Komission puolesta

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 58, 21.2.2020, s. 21.


title: Komission täytäntöönpanoasetus (EU) 2020/1065, annettu 13 päivänä heinäkuuta 2020, erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”delle Venezie” (SMM))

text:
                  20.7.2020

                  FI

                  Euroopan unionin virallinen lehti

                  L 232/46

         KOMISSION TÄYTÄNTÖÖNPANOASETUS (EU) 2020/1065,
         annettu 13 päivänä heinäkuuta 2020,
         erään suojatun alkuperänimityksen tai suojatun maantieteellisen merkinnän eritelmän muutosten hyväksymisestä (”delle Venezie” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
         sekä katsoo seuraavaa:

                     (1)

                     Komissio on tutkinut suojatun maantieteellisen merkinnän ”delle Venezie” eritelmän muutosten hyväksymistä koskevan pyynnön, jonka Italia on esittänyt asetuksen (EU) N:o 1308/2013 105 artiklan mukaisesti. Yksi muutoksista on nimen ”delle Venezie” muuttaminen muotoon ”Trevenezie” / ”Tri Benečije”.

                     (2)

                     Komissio on julkaissut eritelmän muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (2).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Eritelmän muutokset olisi hyväksyttävä asetuksen (EU) N:o 1308/2013 99 artiklan mukaisesti.

                     (5)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”delle Venezie” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2020.

                  Komission puolesta

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 347, 20.12.2013, s. 671.

            (2)  EUVL C 63, 26.2.2020, s. 17.


title: Komission täytäntöönpanoasetus (EU) 2020/1070, annettu 20 päivänä heinäkuuta 2020, pienalueen langattomien liityntäpisteiden ominaisuuksien määrittelemisestä eurooppalaisesta sähköisen viestinnän säännöstöstä annetun Euroopan parlamentin ja neuvoston direktiivin (EU) 2018/1972 57 artiklan 2 kohdan mukaisesti (ETA:n kannalta merkityksellinen teksti)

text:
                  21.7.2020

                  FI

                  Euroopan unionin virallinen lehti

                  L 234/11

         KOMISSION TÄYTÄNTÖÖNPANOASETUS (EU) 2020/1070,
         annettu 20 päivänä heinäkuuta 2020,
         pienalueen langattomien liityntäpisteiden ominaisuuksien määrittelemisestä eurooppalaisesta sähköisen viestinnän säännöstöstä annetun Euroopan parlamentin ja neuvoston direktiivin (EU) 2018/1972 57 artiklan 2 kohdan mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta sähköisen viestinnän säännöstöstä 11 päivänä joulukuuta 2018 annetun Euroopan parlamentin ja neuvoston direktiivin (EU) 2018/1972 (1) ja erityisesti sen 57 artiklan 2 kohdan,
         sekä katsoo seuraavaa:

                     (1)

                     Kuten direktiivissä (EU) 2018/1972 todetaan, pienalueen langattomilla liityntäpisteillä on todennäköisesti myönteinen vaikutus radiotaajuuksien käyttöön ja langattoman viestinnän kehittämiseen, minkä vuoksi pienalueen langattomien liityntäpisteiden käyttöönottoa olisi helpotettava lupavaatimuksesta vapautetulla käyttöönottojärjestelmällä.

                     (2)

                     Pienalueen langaton liityntäpiste koostuu erilaisista toiminnallisista osatekijöistä, kuten signaalinkäsittely-yksiköstä, radiotaajuusyksiköstä, antennijärjestelmästä, kaapeliliitännöistä ja kotelosta. Joissakin tapauksissa antennijärjestelmä tai sen osat voidaan asentaa erilleen pienalueen langattoman liityntäpisteen muista osista, jolloin käytetään yhtä tai useampaa yhdyskaapelia. Tällä tavalla asennetaan hajautetut antennijärjestelmät tai hajautetut radiojärjestelmät, joiden käyttäjinä on useita operaattoreita. Pienalueen langaton liityntäpiste voidaan suunnitella palvelemaan kahta tai useampaa radiotaajuuksien käyttäjää.

                     (3)

                     Direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden visuaalisen vaikutuksen olisi yleisen hyväksyttävyyden ja kestävän käyttöönoton varmistamiseksi oltava mahdollisimman vähäinen. Sen vuoksi ne olisi joko sijoitettava näkymättömiin suurelta yleisöltä tai asennettava tukirakenteeseensa visuaalisesti huomaamattomalla tavalla. Niiden toiminnalla olisi myös varmistettava kansanterveyden korkeatasoinen suojelu neuvoston suosituksen 1999/519/EY (2) mukaisesti.

                     (4)

                     Euroopan parlamentin ja neuvoston direktiivissä 2014/53/EU (3) säädetään, että radiolaitteet, mukaan luettuina pienalueen langattomat liityntäpisteet, on rakennettava siten, että taataan ihmisten terveyden ja turvallisuuden suojelu.

                     (5)

                     Direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden fyysiset ja tekniset ominaisuudet olisi sen vuoksi määriteltävä enimmäistilavuuden, painorajoitusten ja suurimman lähetystehon osalta. Pienalueen langattoman liityntäpisteen visuaalisen vaikutuksen rajoittamiseen valittavan suurimman tilavuuden olisi mahdollistettava suunnittelun joustavuus ja mukauttaminen tukirakenteen fyysisiin ja teknisiin ominaisuuksiin.

                     (6)

                     Komission teettämässä tutkimuksessa Light Deployment Regime for Small-Area Wireless Access Points (SAWAPs) (4) osoitetaan, että 30 litraan rajoitetun tilavuuden pitäisi riittää pienalueen langattoman liityntäpisteen pääosien sijoittamiseen ja sen varmistamiseen, että piste on huomaamaton. Tätä enimmäistilavuusvaatimusta olisi sovellettava aina, kun käyttöön ollaan ottamassa useita radiotaajuuksien käyttäjiä palveleva pienalueen langaton liityntäpiste tai useita pienalueen langattomia liityntäpisteitä, jotka on sijoitettu samaan pinta-alaltaan pieneen paikkaan infrastruktuurissa (esimerkiksi valaisinpylvääseen, liikennevaloihin, mainostauluun tai linja-autopysäkkiin), jos liityntäpisteiden fyysiset mitat tai sijoittamistiheys tietyllä alueella (tai molemmat) ovat omiaan tekemään visuaalisesta ympäristöstä häiritsevällä tavalla sekavan.

                     (7)

                     Pienalueen langattomien liityntäpisteiden olisi oltava eurooppalaisen standardin EN 62232:2017 (5) Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure mukaisia. Kyseisessä standardissa esitetään tukiasemien asentamista varten menettely, jossa otetaan huomioon niiden lähetysteho, jotta voidaan arvioida ihmisten altistumista sähkömagneettisille kentille. Standardi on neuvoston suosituksessa 1999/519/EY annettujen rajojen mukainen. Kyseiseen standardiin viitataan myös eurooppalaisen yhdenmukaistetun standardin EN 50401:2017 Product standard to demonstrate the compliance of base station equipment with radiofrequency electromagnetic field exposure limits (110 MHz – 100 GHz), when put into service kohdassa 6.1, jossa viittaus liittyy sen arvioimiseen, toteutuvatko suosituksessa 1999/519/EY asetettujen sähkömagneettisille kentille altistumisen viitearvot toimintaympäristössä käyttöön otetuissa langattomissa liityntäpisteissä.

                     (8)

                     Standardia EN 62232:2017 sovelletaan kaikentyyppisiin tukiasemiin, jotka jaetaan viiteen asennusluokkaan sen mukaan, mikä niiden ekvivalenttisen isotrooppisen säteilytehon (EIRP) raja-arvo on. Tehorajat ovat muutama milliwattia (luokka E0), 2 wattia (luokka E2), 10 wattia (luokka E10), 100 wattia (luokka E100) ja yli 100 wattia (luokka E+). Kun otetaan huomioon tämän standardin mukaisesti noudatettavat asennuksen turvaetäisyydet ja se, että pienalueen langattomien liityntäpisteiden olisi direktiivin (EU) 2018/1972 mukaisesti oltava matalatehoisia laitteita, tätä asetusta olisi sovellettava ainoastaan asennusluokkiin E0, E2 ja E10. Standardin EN 62232:2017 kohdassa 6.2.4 olevassa taulukossa 2 edellytetään, että luokan E10 antennin matalimman säteilevän osan on sijaittava vähintään 2,2 metriä yleisen kulkutien yläpuolella sen varmistamiseksi, että antennin pääsäteilykeilan ja kaksi metriä pitkän ihmisen välinen etäisyys on vähintään 20 cm (6).

                     (9)

                     Jos luokan E10 pienalueen langattomien liityntäpisteiden sisätila-asennuksessa todennäköisesti käytetään koko 30 litran enimmäistilavuus, niiden asennus olisi esteettisistä syistä sallittava vain suuriin sisätiloihin, joissa huonekorkeus on vähintään 4 metriä, kuten museoihin, stadioneille, kongressikeskuksiin, lentokentille, metroasemille, rautatieasemille tai ostoskeskuksiin.

                     (10)

                     Pienalueen langaton liityntäpiste ei saisi vaarantaa sen tukirakenteen vakautta, johon se on asennettu, eikä sen pitäisi näin ollen painonsa tai muotonsa vuoksi vaatia käytetyn tukirakenteen rakenteellista vahvistamista.

                     (11)

                     Jotta toimivaltaiset viranomaiset voisivat valvoa ja seurata etenkin useita vierekkäisiä tai rinnakkain sijoitettuja pienalueen langattomia liityntäpisteitä, tässä asetuksessa vahvistettujen ominaisuuksien mukaisia E2- tai E10-luokan pienalueen langattomia liityntäpisteitä käyttöön ottavien operaattorien olisi ilmoitettava asennuksesta toimivaltaiselle viranomaiselle hyvissä ajoin. Operaattorin olisi viimeistään kahden viikon kuluttua asennuksesta toimitettava toimivaltaiselle viranomaiselle asennusta koskeva ilmoitus, joka sisältää kyseisten liityntäpisteiden sijainnin ja tekniset ominaisuudet, sekä vakuutus siitä, että asennus on tehty tämän asetuksen säännösten mukaan. Jotta menettelyn helppous varmistettaisiin kaikissa jäsenvaltioissa, ilmoitus olisi toimitettava keskitettyyn tietopisteeseen, esimerkiksi Euroopan parlamentin ja neuvoston direktiivin 2014/61/EU (7) nojalla perustettuun tietopisteeseen.

                     (12)

                     Tämän asetuksen ei tulisi rajoittaa jäsenvaltioiden valtaa määrittää kokonaistasot sähkömagneettisille kentille, jotka syntyvät direktiivin (EU) 2018/1972 57 artiklan 1 kohdan toisen alakohdan soveltamisalaan kuuluvien pienalueen langattomien liityntäpisteiden sekä muuntyyppisten tukiasemien rinnakkain sijoittamisesta tai kokonaismäärästä tietyllä alueella, jotta varmistetaan muilla keinoin kuin pienalueen langattomia liityntäpisteitä koskevilla yksittäisillä luvilla, että unionin lainsäädännön mukaisia kokonaisaltistustasoja noudatetaan.

                     (13)

                     Kun asianomaisia standardeja on tarkoitus kehittää edelleen ja jos niiden on määrä kattaa aktiivisia antennijärjestelmiä käyttävät pienalueen langattomat liityntäpisteet, tällaisten liityntäpisteiden ei tässä vaiheessa pitäisi kuulua lupavaatimuksesta vapautetun käyttöönottojärjestelmän piiriin.

                     (14)

                     Tämän asetuksen soveltamista olisi seurattava säännöllisesti, jotta sen tarkistamisessa voitaisiin ottaa huomioon kaikki eurooppalaisen standardin EN 62232 mahdolliset päivitykset tai muut standardoinnissa tapahtuvat kehitykset, etenkin siltä osin kuin kyse on aktiivisten antennijärjestelmien käytöstä, pienalueen langattomien liityntäpisteiden teknologian tuoreimmasta kehityksestä, tarpeesta tukea monikaistaisia ja yhteisiä (usean operaattorin) ratkaisuja sekä suosituksen 1999/519/EY mahdollisista päivityksistä.

                     (15)

                     Tämä asetus ei saisi rajoittaa kansallisia toimenpiteitä, jotka koskevat turvallisuutta, palvelujen tarjontaa, yksityisen omaisuuden kunnioittamista, mukaan luettuna omistajien oikeus päättää omaisuutensa käytöstä, eikä myöskään unionin oikeuden mukaisia asennusoikeuksia, jotka koskevat pienalueen langattomien liityntäpisteiden liittämistä alueverkkoon.

                     (16)

                     Tämä asetus ei saisi rajoittaa sitä, että pienalueen langattomien liityntäpisteiden käyttöönottoon sovellettaisiin vähemmän rajoittavia järjestelmiä kansallisella tasolla.

                     (17)

                     Koska direktiiviä (EU) 2018/1972 aletaan soveltaa 21 päivänä joulukuuta 2020, tätä asetusta olisi sovellettava samasta päivästä alkaen.

                     (18)

                     Tässä asetuksessa säädetyt toimenpiteet ovat viestintäkomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tässä asetuksessa vahvistetaan direktiivin (EU) 2018/1972 57 artiklan 1 kohdan toisessa alakohdassa tarkoitettujen pienalueen langattomien liityntäpisteiden fyysiset ja tekniset ominaisuudet.
            Tätä asetusta ei sovelleta aktiivisella antennijärjestelmällä varustettuihin pienalueen langattomiin liityntäpisteisiin.

            2 artikla
            Tässä asetuksessa tarkoitetaan:

                        1.

                        ’ekvivalenttisella isotrooppisella säteilyteholla’, jäljempänä ’EIRP’, antenniin syötetyn tehon ja antennivahvistuksen tuloa määräsuunnassa suhteessa isotrooppiseen antenniin (absoluuttinen eli isotrooppinen vahvistus);

                        2.

                        ’antennijärjestelmällä’ pienalueen langattoman liityntäpisteen laitteisto-osaa, joka säteilee radiotaajuista energiaa langattomien yhteyksien tarjoamiseksi loppukäyttäjille;

                        3.

                        ’aktiivisilla antennijärjestelmillä’, jäljempänä ’AAS’, antennijärjestelmää, jossa antennielementtien välistä amplitudia tai vaihetta (tai molempia) muutetaan jatkuvasti siten, että tuloksena saatava antennin suuntakuvio vaihtelee vastauksena radioympäristön lyhytaikaisiin muutoksiin. Tähän ei sisälly pitkän aikavälin säteen muokkaaminen, kuten kiinteä sähköinen kallistus alaspäin. Aktiivisella antennijärjestelmällä varustetussa pienalueen langattomassa liityntäpisteessä antennijärjestelmä on integroitu osaksi pienalueen langatonta liityntäpistettä;

                        4.

                        ’sisätilalla’ mitä tahansa tilaa, mukaan luettuina kuljetusajoneuvot, jossa on sisä- tai ulkokatto tai jokin siirrettävä rakenne tai laite, jolla kyseinen tila voidaan peittää kokonaan, ja joka on ovia, ikkunoita ja kulkuteitä lukuun ottamatta kokonaan seinien tai kylkien rajoittama joko pysyvästi tai tilapäisesti, riippumatta katossa, seinissä tai kyljissä käytetyistä materiaalista ja siitä, onko rakenne pysyvä vai tilapäinen;

                        5.

                        ’ulkotilalla’ tilaa, joka ei ole sisätila.

            3 artikla

               1.   Direktiivin (EU) 2018/1972 57 artiklan 1 kohdan toisessa alakohdassa tarkoitettujen pienalueen langattomien liityntäpisteiden on täytettävä tämän asetuksen liitteen B kohdassa mainitut eurooppalaisen standardin vaatimukset; lisäksi

                           a)

                           ne on integroitava kokonaan ja turvallisesti tukirakenteeseensa, jolloin ne ovat yleisön näkymättömissä, tai

                           b)

                           niiden on täytettävä tämän asetuksen liitteen A kohdassa vahvistetut edellytykset.

               2.   Edellä oleva 1 kohta ei rajoita jäsenvaltioiden valtaa määrittää kokonaistasot sähkömagneettisille kentille, jotka syntyvät pienalueen langattomien liityntäpisteiden rinnakkaissijoittamisesta tai kokonaismäärästä tietyllä alueella, eikä niiden valtaa varmistaa muilla keinoin kuin yksittäisillä pienalueen langattomien liittymäpisteiden käyttöönottoon liittyvillä luvilla, että sovellettavia unionin lainsäädännön mukaisia sähkömagneettisille kentille altistumisen kokonaistason raja-arvoja noudatetaan.

               3.   Operaattorien, jotka ovat ottaneet käyttöön 1 kohdassa vahvistettujen ominaisuuksien mukaisia pienalueen E2- tai E10-luokan langattomia liityntäpisteitä, on kahden viikon kuluessa kunkin tällaisen pisteen käyttöönotosta ilmoitettava kansalliselle toimivaltaiselle viranomaiselle kyseisten liityntäpisteiden asennuksesta ja sijainnista sekä vaatimuksista, jotka ne täyttävät kyseisen kohdan mukaisesti.

            4 artikla
            Jäsenvaltioiden on seurattava tämän asetuksen soveltamista ja raportoitava siitä komissiolle ensimmäisen kerran 31 päivänä joulukuuta 2021 mennessä ja sen jälkeen säännöllisesti vuosittain erityisesti 3 artiklan 1 kohdan soveltamisesta, mukaan luettuina pienalueen langattomissa liittymispisteissä käytetyt teknologiat.

            5 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Sitä sovelletaan 21 päivästä joulukuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä heinäkuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 321, 17.12.2018, s. 36.

            (2)  Neuvoston suositus 1999/519/EY, annettu 12 päivänä heinäkuuta 1999, väestön sähkömagneettisille kentille (0 Hz–300 GHz) altistumisen rajoittamisesta (EYVL L 199, 30.7.1999, s. 59).

            (3)  Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).

            (4)  Smart 2018/0017, https://op.europa.eu/fi/publication-detail/-/publication/463e2d3d-1d8f-11ea-95ab-01aa75ed71a1

            (5)  Sovelletaan taajuusalueeseen 110 MHz–100 GHz.

            (6)  Standardin EN 62232:2017 liite C.3.

            (7)  Euroopan parlamentin ja neuvoston direktiivi 2014/61/EU, annettu 15 päivänä toukokuuta 2014, toimenpiteistä nopeiden sähköisten viestintäverkkojen käyttöönoton kustannusten vähentämiseksi (EUVL L 155, 23.5.2014, s. 1).

            LIITE
            A.   Asetuksen 3 artiklan 1 kohdan b alakohdassa tarkoitetut edellytykset;

                        1.

                        Yhtä tai useampaa radiotaajuuksien käyttäjää palvelevan pienalueen langattoman liityntäpisteen suurelle yleisölle näkyvän osan kokonaistilavuus saa olla enintään 30 litraa.

                        2.

                        Kun kyse on useista pienalueen langattomista liityntäpisteistä, jotka on sijoitettu samaan yksittäiseen pieneen pinta-alaltaan rajoitettuun paikkaan infrastruktuurissa, kuten valaisinpylvääseen, liikennevaloihin, mainostauluun tai linja-autopysäkkiin, niiden suurelle yleisölle näkyvien osien kokonaistilavuus saa olla enintään 30 litraa.

                        3.

                        Jos pienalueen langattoman liityntäpisteen antennijärjestelmä ja muut osat, kuten radiotaajuusyksikkö, digitaalinen prosessori, varastointiyksikkö, jäähdytysjärjestelmä, virtalähde, kaapeliliitännät, runkoliitäntäelementit tai maadoitus- ja kiinnitysosat, asennetaan erilleen, on niiden kaikki ne osuudet, joiden vuoksi 30 litran tilavuus ylittyy, sijoitettava näkymättömiin suurelta yleisöltä.

                        4.

                        Pienalueen langattoman liityntäpisteen on oltava visuaalisesti yhdenmukaiset tukirakenteen kanssa, sen koon on oltava asianmukaisessa suhteessa tukirakenteen kokonaiskokoon, ja sen on oltava muodoltaan yhtenäinen. Sen on oltava väritykseltään neutraali, jotta se sopii tai sulautuu tukirakenteeseen. Sen kaapelit on piilotettava näkymättömiin, eikä se yhdessä muiden samaan tai viereisiin paikkoihin jo asennettujen pienalueen langattomien liityntäpisteiden kanssa saa tehdä visuaalisesta ympäristöstä häiritsevällä tavalla sekavaa.

                        5.

                        Pienalueen langattoman liityntäpisteen paino ja muoto eivät saa vaatia tukirakenteen rakenteellista vahvistamista.

                        6.

                        Asennusluokkaan E10 kuuluva pienalueen langaton liityntäpiste voidaan sijoittaa vain ulkotiloihin tai sellaisiin suuriin sisätiloihin, joiden huonekorkeus on vähintään 4 m.

                  B.   Asetuksen 3 artiklan 1 kohdassa tarkoitetut eurooppalaisen standardin vaatimukset

                        1.

                        Pienalueen langattomien liityntäpisteiden käyttöönotossa on noudatettava eurooppalaisen standardin EN 62232:2017 Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure kohdassa 6.2.4 olevassa taulukossa 2 esitettyjä asennusluokkia E0, E2 ja E10.

                        2.

                        Kun kyse on useista tämän asetuksen soveltamisalaan kuuluvista rinnakkaissijoitetuista yhden tai useamman pienalueen langattoman liityntäpisteen antennijärjestelmistä (tai niiden osista), sovelletaan 1 kohdassa viitattuun standardiin sisältyviä EIRP-kriteerejä kaikkien rinnakkaissijoitettujen antennijärjestelmien (tai niiden osien) EIRP:n summaan.


title: Komission täytäntöönpanoasetus (EU) 2020/1296, annettu 16 päivänä syyskuuta 2020, luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista annetun asetuksen (EY) N:o 88/97 muuttamisesta

text:
                  17.9.2020

                  FI

                  Euroopan unionin virallinen lehti

                  L 303/20

         KOMISSION TÄYTÄNTÖÖNPANOASETUS (EU) 2020/1296,
         annettu 16 päivänä syyskuuta 2020,
         luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista annetun asetuksen (EY) N:o 88/97 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 13 artiklan 4 kohdan,
         ottaa huomioon Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 käyttöön otetun lopullisen polkumyyntitullin laajentamisesta Kiinan kansantasavallasta peräisin oleviin tiettyihin polkupyörän osiin, ja laajennetun tullin kantamisesta asetuksen (EY) N:o 703/96 mukaisesti kirjatulta tällaiselta tuonnilta 10 päivänä tammikuuta 1997 annetun neuvoston asetuksen (EY) N:o 71/97 (2) ja erityisesti sen 2 artiklan,
         sekä katsoo seuraavaa:

                     (1)

                     Asetuksella (EY) N:o 71/97 toteutetun laajentamisen seurauksena Kiinan kansantasavallasta, jäljempänä ’Kiina’, peräisin olevien oleellisten polkupyörän osien tuonnissa unioniin sovelletaan tällä hetkellä polkumyyntitullia, jäljempänä ’laajennettu tulli’.

                     (2)

                     Asetuksen (EY) N:o 71/97 3 artiklan nojalla olisi otettava käyttöön vapautusjärjestelmä, jolla annetaan lupa sellaisten oleellisten polkupyörän osien tuonnin vapauttamiseksi polkumyyntitullista, jonka ei katsota olevan tämän tullin kiertämistä. Tällainen vapautus vahvistettiin perusasetuksen, 13 artiklan 4 kohdassa, jäljempänä ’vapautusjärjestelmä’. Vapautusjärjestelmällä kokoonpanijat, jotka eivät kierrä polkupyöriä koskevaa toimenpidettä, vapautetaan polkumyyntitullilta niiden tuodessa kiinalaisia polkupyörän osia.

                     (3)

                     Vapautusjärjestelmän toimintaa koskevasta oikeudellisesta kehyksestä säädetään komission asetuksessa (EY) N:o 88/97 (3), jäljempänä ’tullista vapauttamista koskeva asetus’. Tullista vapauttamista koskevaa asetusta muutettiin komission asetuksella (EU) N:o 512/2013 (4) muun muassa sähköpolkupyörien kokoamista varten tarkoitettujen loppukäytön valvontaa koskevien säännösten käyttöön ottamiseksi.

                     (4)

                     Kun oli tehty perusasetuksen 11 artiklan 2 kohdan mukainen tarkastelu Kiinasta peräisin olevien polkupyörien tuonnissa käyttöön otetun polkumyyntitullin laajentamisesta koskemaan tiettyjen Kiinasta peräisin olevien polkupyörän osien tuontia, komissio päätti täytäntöönpanoasetuksella (EU) N:o 2019/1379 (5) pitää toimenpiteiden kiertämistä koskevat toimenpiteet voimassa vielä toiset viisi vuotta.

                     (5)

                     Kuten asetuksen (EY) N:o 71/97 johdanto-osan 44 kappaleessa säädetään, komissio tarkistaa säännöllisesti vapautusjärjestelmää, jotta sitä voidaan tarvittaessa mukauttaa sen toiminnasta saadun kokemuksen huomioon ottamiseksi.

                     (6)

                     Vapautusjärjestelmän, sellaisena kuin siitä säädetään tullista vapauttamista koskevan asetuksen 14 artiklassa, nojalla maahantuotuja polkupyörän osia voitaisiin käyttää sähköpyörien kokoonpanoon lopullisen käyttötarkoituksen valvontaan liittyvän luvan nojalla. Kyseistä artiklaa sovelletaan kuitenkin vain muihin kuin polkumyyntitullista vapautettuihin polkupyörien kokoonpanijoihin. Olisi oltava lisäksi menettely, jolla polkumyyntitullista vapautetut unionin polkupyörien kokoonpanijat voisivat tuoda oleellisia polkupyörän osia sähköpolkupyörien kokoamista varten.

                     (7)

                     Tältä osin komissio toteaa, että unionin polkupyörämarkkinat ovat erittäin dynaamiset ja polkumyyntitullista vapautetut polkupyörien kokoonpanijat valmistavat sekä sähköpolkupyöriä että moottorittomia polkupyöriä.

                     (8)

                     Laajennettua polkumyyntitullia ei sovelleta sähköpolkupyörien kokoonpanoon tarkoitettuihin osiin. Näin ollen sähköpolkupyörien kokoonpanotoiminta ei kuulu asetuksen (EY) N:o 71/97 soveltamisalaan. Asetuksen (EU) N:o 512/2013 johdanto-osan 11 kappaleessa vahvistetaan, että polkupyöriin sovellettavaa laajennettua polkumyyntitullia ei ollut tarkoitus soveltaa sähköpolkupyörien kokoamisessa käytettäviin oleellisiin polkupyörän osiin. Siinä sanotaan: ”[] Nykyinen järjestelmä on lisäksi epäselvä siltä osin kuin on kyse sellaisten polkupyöränosien tuonnista, joita käytetään apumoottorilla varustettujen polkupyörien, myös sivuvaunullisten, kokoamiseen; näistä käytetään myös nimitystä sähköpolkupyörät tai sähköavusteiset polkupyörät. Valmiisiin sähköpolkupyöriin ja näin ollen myöskään sähköpolkupyörien kokoonpanoon käytettyihin osiin ei sovelleta polkumyyntitullia eikä laajennettua polkumyyntitullia eli sähköpolkupyörien kokoamistoiminta ei edelleenkään kuulu asetuksen (EY) N:o 71/97 soveltamisalaan. Sen vuoksi katsotaan, että on aiheellista laajentaa 14 artiklan mukaiset osien loppukäytön valvontaa koskevat säännökset koskemaan myös sähköpolkupyörien kokoonpanoon tarkoitettuja osia. Loppukäytön valvontaa koskevat säännökset antavat kansallisille tulliviranomaisille mahdollisuuden jäljittää tuotujen osien loppukäyttö eli varmistaa, käytetäänkö niitä perinteisten polkupyörien vai sähköpolkupyörien kokoonpanoon.”

                     (9)

                     Komissio on tarkastellut vapautusjärjestelmän toiminnasta saatuja kokemuksia ja katsoo, että vapautusjärjestelmään on tarpeen tehdä tiettyjä muutoksia, jotta se toimisi polkumyyntitullista vapautettujen polkupyörien kokoonpanijoiden kannalta paremmin.

                     (10)

                     Vapautusjärjestelmässä olisi vahvistettava säännökset, joita sovelletaan niihin kokoonpanijoihin, jotka kokoavat muita kulkuneuvoja kuin polkupyöriä, myös sähkökäyttöisiä, esimerkiksi tiettyjä potkulautoja (6), kun näiden valmistuksessa voidaan käyttää myös polkupyörän osia, kuten renkaita, haarukoita ja ohjaustankoja. Tiettyihin potkulautoihin ei sovelleta polkumyyntitullia eikä laajennettua polkumyyntitullia, eli potkulautojen kokoonpanotoiminta jää tullin laajentamista koskevan asetuksen soveltamisalan ulkopuolelle. Sen vuoksi katsotaan, että on aiheellista laajentaa tullista vapauttamista koskevan asetuksen 14 artiklan mukaiset osien loppukäytön valvontaa koskevat säännökset koskemaan myös muita tuotteita, joissa käytetään polkupyörän osia. Loppukäytön valvontaa koskevat säännökset antavat kansallisille tulliviranomaisille mahdollisuuden jäljittää tuotujen osien loppukäyttö eli varmistaa, että niitä käytetään polkupyörien, myös sähkökäyttöisten, tai muiden kulkuneuvojen kuin polkupyörien, myös sähkökäyttöisten, kokoonpanoon.

                     (11)

                     Vapautusjärjestelmässä olisi lisäksi vahvistettava asiaa koskevat säännökset sellaisten polkupyörän osien – kuten jarrujärjestelmien – kokoonpanijoiden osalta, joiden valmistuksessa voidaan käyttää polkupyörän osia, kuten jarruvipuja. Katsotaan, että on tarpeellista soveltaa polkupyörän osien kokoonpanijoihin samoja sääntöjä kuin kokonaisten polkupyörien kokoonpanijoihin, erityisesti tullista vapauttamista koskevan asetuksen 8 artiklassa tarkoitettuja vapautetun osapuolen velvollisuuksia.

                     (12)

                     Tätä taustaa vasten ja oikeusvarmuuden vuoksi katsotaan aiheelliseksi laajentaa sellaisten oleellisten polkupyörän osien tuontia koskevan vapautuksen soveltamisalaa, joita käytetään muiden kulkuneuvojen kuin apumoottorilla varustettujen polkupyörien kokoamisessa. Sen vuoksi tullista vapauttamista koskevan asetuksen 1 artiklaa, 4 artiklan 1 kohdan a alakohtaa, 8 artiklan 1 kohdan b alakohtaa ja 14 artiklan ensimmäisen kohdan d alakohtaa olisi muutettava.

                     (13)

                     Polkumyyntitullista vapautetut polkupyörien tuottajat voivat lisäksi toimittaa oleellisia polkupyörän osia asiakkailleen myynnin jälkeisiä palveluja ja takuuvaateita varten ilman, että niihin sovelletaan toimenpiteiden kiertämisen johdosta määrättyä tullia. Tältä osin komissio katsoo, että tullista vapautettuja oleellisia polkupyörän osia voitaisiin käyttää myynnin jälkeisiin palveluihin ja takuun myöntämiseen. Tullista vapauttamista koskevan asetuksen 14 artiklan ensimmäisen kohdan c alakohdassa vahvistettua enimmäismäärää ei sovelleta polkumyyntitullista vapautettujen osapuolten toimittamiin osiin. On kuitenkin korostettava, että tätä tarkoitusta varten toimitettujen osien määrien on oltava kohtuullisia ja oikeasuhteisia polkumyyntitullista vapautetun osapuolen kokoonpanotoimintaan nähden tullista vapauttamista koskevan asetuksen 8 artiklan mukaisesti eivätkä määrät saa kumota perusasetuksen 13 artiklan 2 kohdan mukaisia tullin korjaavia vaikutuksia.

                     (14)

                     Hyvän hallinnon periaatteen mukaisesti tässä asetuksessa säädettyjä tullista vapauttamista koskevan asetuksen muutoksia sovelletaan niin pian kuin mahdollista kaikkiin uusiin ja kaikkiin vireillä oleviin tutkimuksiin.

                     (15)

                     Sen vuoksi asetusta (EY) N:o 88/97 olisi muutettava.

                     (16)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 88/97 seuraavasti:

                        1)

                        Korvataan 1 artiklaan sisältyvä kokoonpanotoiminnan määritelmä seuraavasti:
                        ”’kokoonpanotoiminnalla’ toimintaa, jossa oleellisia polkupyörän osia käytetään polkupyörien kokoamisessa tai täydentämisessä taikka polkupyörän osien valmistamisessa tai kokoamisessa.”

                        2)

                        Korvataan 4 artiklan 1 kohdan a alakohta seuraavasti:

                                    ”a)

                                    siinä on todisteita siitä, että hakija käyttää oleellisia polkupyörän osia polkupyörien tai polkupyörän osien valmistamiseen tai kokoamiseen 14 artiklan ensimmäisen kohdan c alakohdassa säädettyä määrää enemmän taikka hakija on tehnyt peruuttamattoman sopimuksen, jossa hän on sitoutunut näin tekemään;”

                        3)

                        Korvataan 8 artiklan 1 kohdan b alakohta seuraavasti:

                                    ”b)

                                    jos sille toimitetaan oleellisia polkupyörän osia, jotka on vapautettu laajennetusta tullista 2 artiklan nojalla, kyseiset osat joko käytetään sen kokoonpanotoiminnassa tai muiden tuotteiden kokoamisessa, tuhotaan, viedään edelleen maasta tai myydään edelleen toiselle vapautetulle osapuolelle.”

                        4)

                        Korvataan 14 artiklan ensimmäisen kohdan d alakohta seuraavasti:

                                    ”d)

                                    oleelliset polkupyörän osat käytetään apumoottorilla varustettujen polkupyörien (Taric-lisäkoodi 8835) tai muiden kulkuneuvojen kuin polkupyörien, myös apumoottorilla varustettujen, (Taric-lisäkoodi C549) kokoamiseen.”

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan voimaantulosta lähtien kaikkiin uusiin ja vireillä oleviin tutkimuksiin.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 176, 30.6.2016, s. 21.

            (2)  EYVL L 16, 18.1.1997, s. 55.

            (3)  Komission asetus (EY) N:o 88/97, annettu 20 päivänä tammikuuta 1997, luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista (EYVL L 17, 21.1.1997, s. 17).

            (4)  Komission asetus (EU) N:o 512/2013, annettu 4 päivänä kesäkuuta 2013, luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista annetun asetuksen (EY) N:o 88/97 muuttamisesta (EUVL L 152, 5.6.2013, s. 1).

            (5)  Komission täytäntöönpanoasetus (EU) 2019/1379, annettu 28 päivänä elokuuta 2019, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa, sellaisena kuin se on laajennettu koskemaan Indonesiasta, Malesiasta, Sri Lankasta, Tunisiasta, Kambodžasta, Pakistanista ja Filippiineiltä lähetettyjen polkupyörien tuontia, riippumatta siitä, onko niiden alkuperämaaksi ilmoitettu Indonesia, Malesia, Sri Lanka, Tunisia, Kambodža, Pakistan ja Filippiinit, asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 225, 29.8.2019, s. 1).

            (6)  Polkupyörän määritelmän piiriin kuuluu myös eräitä potkulautoja. Tällaisten potkulautojen kokoamiseen sovelletaan polkupyörien kokoonpanijoita koskevia sääntöjä.


title: Komission täytäntöönpanoasetus (EU) 2020/1297, annettu 17 päivänä syyskuuta 2020, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 316. kerran

text:
                  17.9.2020

                  FI

                  Euroopan unionin virallinen lehti

                  LI 303/1

         KOMISSION TÄYTÄNTÖÖNPANOASETUS (EU) 2020/1297,
         annettu 17 päivänä syyskuuta 2020,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 316. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 10 päivänä syyskuuta 2020 muuttaa 11 kohtaa niiden henkilöiden, ryhmien ja yhteisöjen luettelostaan, joita varojen ja muiden taloudellisten resurssien jäädyttäminen koskee.

                     (3)

                     Sen vuoksi asetuksen (EY) N:o 881/2002 liitettä I olisi muutettava.

                     (4)

                     Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä syyskuuta 2020.,

                  Komission puolesta,

                  puheenjohtajan nimissä

                  Pääjohtaja

                  Rahoitusvakauden, rahoituspalvelujen ja pääomamarkkinaunionin pääosasto

            (1)  EYVL L 139 29.5.2002, s. 9.

            LIITE
            Muutetaan neuvoston asetuksen (EY) N:o 881/2002 liite I seuraavasti:
            Muutetaan luonnollisten henkilöiden luettelossa olevien seuraavien kohtien tunnistetietoja seuraavasti:

                        1)

                        ”Moussa Ben Omar Ben Ali Essaadi (alias a) Dah Dah, b) Abdelrahmman, c) Bechir). Osoite: Tunisia. Syntynyt 4.12.1964 Tabarkassa, Tunisiassa. Tunisian kansalainen. Passin nro: L335915 (Milanossa, Italiassa 8.11.1996 myönnetty Tunisian passi, jonka voimassaolo päättyi 7.11.2001). Lisätietoja: Muutti Sudanista Tunisiaan vuonna 2011. 2 a artiklan 4 kohdan b alakohdassa tarkoitettu nimeämispäivä: 25.6.2003.”
                        korvataan seuraavasti:
                        ”Moussa Ben Omar Ben Ali Essaadi (alkuperäinen kirjoitustapa:   ) (huonolaatuinen alias: a) Dah Dah; b) Abdelrahmman; c) Bechir). Syntymäaika: 4.12.1964. Syntymäpaikka: Tabarka, Tunisia. Tunisian kansalainen. Passin nro: L335915 (Milanossa, Italiassa 8.11.1996 myönnetty Tunisian passi, jonka voimassaolo päättyi 7.11.2001). Osoite: Tunisia. Lisätietoja: Muutti Sudanista Tunisiaan vuonna 2011. 7 d artiklan 2 kohdan i alakohdassa tarkoitettu nimeämispäivä: 25.6.2003.”

                        2)

                        ”Khalil Ben Ahmed Ben Mohamed Jarraya (alias a) Khalil Yarraya, b) Ben Narvan Abdel Aziz, c) Abdel Aziz Ben Narvan, d) Amro, e) Omar, f) Amrou, g) Amr). Osoite: Nuoro, Italia. Syntymäaika: a) 8.2.1969, b) 15.8.1970. Syntymäpaikka: a) Sfax, Tunisia; b) Sereka, entinen Jugoslavia. Tunisian kansalainen. Passin nro: a) K989895 (Tunisian passi myönnetty 26.7.1995 Genovassa Italiassa, voimassaolo päättyi 25.7.2000). Muita tietoja: syntymäaika: 15.8.1970 ja syntymäpaikka Sereka, entinen Jugoslavia, koskevat peitenimiä Ben Narvan Abdel Aziz ja Abdel Aziz Ben Narvan. 2 a artiklan 4 kohdan b alakohdassa tarkoitettu nimeämispäivä: 25.6.2003.”
                        korvataan seuraavasti:
                        ”Khalil Ben Ahmed Ben Mohamed Jarraya (alkuperäinen kirjoitustapa:   ) (hyvälaatuinen alias: a) Khalil Yarraya; b) Ben Narvan Abdel Aziz (syntymäaika: 15.8.1970; syntymäpaikka: Sereka, entinen Jugoslavia); c) Abdel Aziz Ben Narvan (syntymäaika: 15.8.1970; syntymäpaikka: Sereka, entinen Jugoslavia); huonolaatuinen alias: a) Amro; b) Omar; c) Amrou; d) Amr). Syntymäaika: 8.2.1969. Syntymäpaikka: Sfax, Tunisia. Tunisian kansalainen. Passin nro: K989895 (26.7.1995 Genovassa Italiassa myönnetty Tunisian passi, voimassaolo päättyi 25.7.2000). Osoite: Nuoro, Italia. Lisätietoja: Karkotettu Italiasta Tunisiaan 24.2.2015. 7 d artiklan 2 kohdan i alakohdassa tarkoitettu nimeämispäivä: 25.6.2003.”

                        3)

                        ”Said Ben Abdelhakim Ben Omar Al-Cherif (alias a) Cherif Said, b) Binhamoda Hokri, c) Hcrif Ataf, d) Bin Homoda Chokri, e) Atef Cherif, f) Sherif Ataf, g) Ataf Cherif Said, h) Cherif Said, i) Cherif Said, j) Djallal, k) Youcef, l) Abou Salman, m) Said Tmimi). Osoite: Corso Lodi 59, Milano, Italia. Syntymäaika: a) 25.1.1970, b) 25.1.1971, c) 12.12.1973. Syntymäpaikka: a) Menzel Temime, Tunisia; b) Tunisia; c) Sosa, Tunisia; d) Solisse, Tunisia; e) Tunis, Tunisia; f) Algeria; g) Aras, Algeria. Tunisian kansalainen. Passin nro: M307968 (8.9.2001 myönnetty Tunisian passi, jonka voimassaolo päättyi 7.9.2006). Lisätietoja: äidin nimi Radhiyah Makki. 2 a artiklan 4 kohdan b alakohdassa tarkoitettu nimeämispäivä: 12.11.2003.”
                        korvataan seuraavasti:
                        ”Said Ben Abdelhakim Ben Omar Al-Cherif (alkuperäinen kirjoitustapa:   ) (hyvälaatuinen alias: a) Cherif Said (syntymäaika: 25.1.1970; syntymäpaikka: Tunisia); b) Binhamoda Hokri (syntymäaika: 25.1.1970; syntymäpaikka: Sosa, Tunisia); c) Hcrif Ataf (syntymäaika: 25.1.1971; syntymäpaikka: Solisse, Tunisia); d) Bin Homoda Chokri (syntymäaika: 25.1.1970; syntymäpaikka: Tunis, Tunisia); e) Atef Cherif (syntymäaika: 12.12.1973; syntymäpaikka: Algeria); f) Sherif Ataf (syntymäaika: 12.12.1973; syntymäpaikka: Aras, Algeria); g) Ataf Cherif Said (syntymäaika: 12.12.1973; syntymäpaikka: Tunis, Tunisia); h) Cherif Said (syntymäaika: 25.1.1970; syntymäpaikka: Tunis, Tunisia); i) Cherif Said (syntymäaika: 12.12.1973; syntymäpaikka: Algeria); huonolaatuinen alias: a) Djallal; b) Youcef; c) Abou Salman; d) Said Tmimi). Syntymäaika: 25.1.1970. Syntymäpaikka: Manzil Tmim, Tunisia. Tunisian kansalainen. Passin nro: M307968 (8.9.2001 myönnetty Tunisian passi, jonka voimassaolo päättyi 7.9.2006). Osoite: Corso Lodi 59, Milano, Italia. Lisätietoja: a) äidin nimi Radhiyah Makki; b) karkotettu Italiasta Tunisiaan 27.11.2013. 7 d artiklan 2 kohdan i alakohdassa tarkoitettu nimeämispäivä: 12.11.2003.”

                        4)

                        ”Imed Ben Mekki Zarkaoui (alias a) Dour Nadre, b) Dour Nadre, c) Daour Nadre, d) Imad ben al-Mekki ben al-Akhdar al-Zarkaoui, f) Zarga, g) Nadra). Osoite: 41–45, Rue Estienne d’Orves, Pré Saint Gervais, Ranska. Syntymäaika: a) 15.1.1973, b) 15.1.1974, c) 31.3.1975. Syntymäpaikka: a) Tunis, Tunisia; b) Marokko; c) Algeria. Tunisian kansalainen. Passin nro: M174950 (27.4.1999 myönnetty Tunisian passi, jonka voimassaolo päättyi 26.4.2004). Lisätietoja: äidin nimi Zina al-Zarkaoui. 2 a artiklan 4 kohdan b alakohdassa tarkoitettu nimeämispäivä: 12.11.2003.”
                        korvataan seuraavasti:
                        ”Imed Ben Mekki Zarkaoui (alkuperäinen kirjoitustapa:   ) (hyvälaatuinen alias: a) Dour Nadre; b) Dour Nadre; c) Daour Nadre; d) Imad ben al-Mekki ben al-Akhdar al-Zarkaoui (kuten aiemmin on mainittu); huonolaatuinen alias: a) Zarga; b) Nadra). Syntymäaika: a) 15.1.1973; b) 15.1.1974; c) 31.3.1975. Syntymäpaikka: a) Tunis, Tunisia; b) Marokko; c) Algeria. Tunisian kansalainen. Passin nro: M174950 (27.4.1999 myönnetty Tunisian passi, jonka voimassaolo päättyi 26.4.2004). Osoite: 41–45, Rue Estienne d’Orves, Pré Saint Gervais, Ranska. Lisätietoja: äidin nimi Zina al-Zarkaoui. 7 d artiklan 2 kohdan i alakohdassa tarkoitettu nimeämispäivä: 12.11.2003.”

                        5)

                        ”Kamal Ben Maoeldi Ben Hassan Al-Hamraoui (alias a) Hamroui Kamel ben Mouldi, b) Hamraoui Kamel, c) Kamel, d) Kimo). Osoite: a) Via Bertesi 27, Cremona, Italia, b) Via Plebiscito 3, Cremona, Italia. Syntymäaika: a) 21.10.1977, b) 21.11.1977. Syntymäpaikka: a) Beja, Tunisia; b) Marokko; c) Tunisia. Tunisian kansalainen. Passin nro: P229856 (1.11.2002 myönnetty Tunisian passi, jonka voimassaolo päättyi 31.10.2007). Lisätietoja: a) äidin nimi Khamisah al-Kathiri; b) määrätty karkotettavaksi, mutta Euroopan ihmisoikeustuomioistuin keskeyttänyt täytäntöönpanon 17.4.2007; c) pidätetty uudelleen Italiassa 20.5.2008; d) maahantulokielto Schengen-alueelle. 2 a artiklan 4 kohdan b alakohdassa tarkoitettu nimeämispäivä: 12.11.2003.”
                        korvataan seuraavasti:
                        ”Kamal Ben Maoeldi Ben Hassan Al-Hamraoui (alkuperäinen kirjoitustapa :   ) (hyvälaatuinen alias: a) Hamroui Kamel ben Mouldi; b) Hamraoui Kamel; huonolaatuinen alias: a) Kamel; b) Kimo). Syntymäaika: a) 21.10.1977; b) 21.11.1977. Syntymäpaikka: a) Beja, Tunisia; b) Marokko; c) Tunisia. Tunisian kansalainen. Passin nro: P229856 (1.11.2002 myönnetty Tunisian passi, jonka voimassaolo päättyi 31.10.2007). Osoite: a) Via Bertesi 27, Cremona, Italia; b) Via Plebiscito 3, Cremona, Italia. Lisätietoja: a) äidin nimi Khamisah al-Kathiri; b) karkotettu Italiasta Tunisiaan 6.5.2015. 7 d artiklan 2 kohdan i alakohdassa tarkoitettu nimeämispäivä: 12.11.2003.”

                        6)

                        ”Hamadi Ben Abdul Azis Ben Ali Bouyehia (alias a) Gamel Mohamed, b) Abd el Wanis Abd Gawwad Abd el Latif Bahaa, c) Mahmoud Hamid). Osoite: Corso XXII Marzo 39, Milano, Italia. Syntymäaika: a) 29.5.1966, b) 25.5.1966 (Gamel Mohamed), c) 9.5.1986 (Abd el Wanis Abd Gawwad Abd el Latif Bahaa). Syntymäpaikka: a) Tunis, Tunisia, b) Marokko (Gamel Mohamed), c) Egypti (Abd el Wanis Abd Gawwad Abd el Latif Bahaa). Tunisian kansalainen. Passin nro: L723315 (5.5.1998 myönnetty Tunisian passi, jonka voimassaolo päättyi 4.5.2003). Lisätietoja: Vankilassa Italiassa 28.7.2011 saakka. 2 a artiklan 4 kohdan b alakohdassa tarkoitettu nimeämispäivä: 12.11.2003.”
                        korvataan seuraavasti:
                        ”Hamadi Ben Abdul Azis Ben Ali Bouyehia (alkuperäinen kirjoitustapa:   ) (hyvälaatuinen alias: a) Gamel Mohamed (syntymäaika: 25.5.1966; syntymäpaikka: Marokko); b) Abd el Wanis Abd Gawwad Abd el Latif Bahaa (syntymäaika: 9.5.1986; syntymäpaikka: Egypti); c) Mahmoud Hamid). Syntymäaika: 29.5.1966. Syntymäpaikka: Tunis, Tunisia. Tunisian kansalainen. Passin nro: L723315 (5.5.1998 myönnetty Tunisian passi, jonka voimassaolo päättyi 4.5.2003). Osoite: Corso XXII Marzo 39, Milano, Italia. Lisätietoja: Vankilassa Italiassa 6.2.2026 saakka. 7 d artiklan 2 kohdan i alakohdassa tarkoitettu nimeämispäivä: 12.11.2003.”

                        7)

                        ”Noureddine Ben Ali Ben Belkassem Al-Drissi (alias a) Drissi Noureddine, b) Abou Ali, c) Faycal). Osoite: Via Plebiscito 3, Cremona, Italia. Syntymäaika: 30.4.1964. Syntymäpaikka: Tunis, Tunisia. Tunisian kansalainen. Passin nro: L851940 (9.9.1998 myönnetty Tunisian passi, jonka voimassaolo päättyi 8.9.2003). Lisätietoja: a) hallinnollisessa valvonnassa Italiassa 5.5.2010 saakka; b) maahantulokielto Schengen-alueelle; c) äidin nimi Khadijah al-Drissi. 2 a artiklan 4 kohdan b alakohdassa tarkoitettu nimeämispäivä: 12.11.2003.”
                        korvataan seuraavasti:
                        ”Noureddine Ben Ali Ben Belkassem Al-Drissi (alkuperäinen kirjoitustapa:   ) (hyvälaatuinen alias: a) Drissi Noureddine; huonolaatuinen alias: a) Abou Ali; b) Faycal). Syntymäaika: 30.4.1964. Syntymäpaikka: Tunis, Tunisia. Tunisian kansalainen. Passin nro: L851940 (9.9.1998 myönnetty Tunisian passi, jonka voimassaolo päättyi 8.9.2003). Osoite: Via Plebiscito 3, Cremona, Italia. Lisätietoja: a) äidin nimi Khadijah al-Drissi; b) karkotettu Italiasta Tunisiaan 10.2.2013. 7 d artiklan 2 kohdan i alakohdassa tarkoitettu nimeämispäivä: 12.11.2003.”

                        8)

                        ”Azzam Abdullah Zureik Al-Maulid Al-Subhi (alias a) Mansur al-Harbi, b) Azzam al-Subhi, c) Azam Abdallah Razeeq al Mouled Alsbhua, d) Abu Muslem al-Maky, e) Abu Suliman al-Harbi, f) Abu Abdalla al-Harbi, g) Azam A.R. Alsbhua). Syntymäaika: 12.4.1976. Syntymäpaikka: Al Baraka, Saudi-Arabia. Saudi-Arabian kansalainen. Passin nro: 15.9.2000 myönnetty Saudi-Arabian passi nro C389664, jonka voimassaolo päättyi 15.9.2005. Lisätietoja: a) fyysiset ominaisuudet: tummat silmät, tumma tukka, tumma iho; b) puhuu arabiaa; c) isän nimi: Abdullah Razeeq al Mouled al Sbhua; d) valokuva Interpolin ilmoituksessa turvallisuusneuvoston pakotteista (INTERPOL-UN Security Council Special Notice). 2 a artiklan 4 kohdan b alakohdassa tarkoitettu nimeämispäivä: 23.9.2014. ”
                        korvataan seuraavasti:
                        ”Azzam Abdullah Zureik Al-Maulid Al-Subhi (hyvälaatuinen alias: a) Mansur al-Harbi; b) Azzam al-Subhi; c) Azam Abdallah Razeeq al Mouled Alsbhua; d) Abu Muslem al-Maky; e) Abu Suliman al-Harbi; f) Abu Abdalla al-Harbi; g) Azam A.R. Alsbhua). Syntymäaika: 12.4.1976. Syntymäpaikka: Al Baraka, Saudi-Arabia. Saudi-Arabian kansalainen. Passin nro: C389664 (15.9.2000 myönnetty Saudi-Arabian passi). Kansallinen henkilötunnus: 1024026187. Lisätietoja: a) isän nimi: Abdullah Razeeq al Mouled al Sbhua; b) fyysiset ominaisuudet: tummat silmät, tumma tukka, tumma iho; c) puhuu arabiaa; d) valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. 7 d artiklan 2 kohdan i alakohdassa tarkoitettu nimeämispäivä: 23.9.2014.”

                        9)

                        ”Ibrahim Suleiman Hamad Al-Hablain (alias a) Barahim Suliman H. al Hblian, b) Abu Jabal, c) Abu-Jabal). Tehtävä: Abdallah Azzam Brigades -prikaatin (AAB) räjähdeasiantuntija ja agentti. Syntymäaika: 17.12.1984. Syntymäpaikka: Buraidah, Saudi-Arabia. Saudi-Arabian kansalainen. Passin nro: Saudi-Arabian passi nro F800691. Lisätietoja: a) fyysiset ominaisuudet: tummat silmät, tumma tukka, oliivinvärinen iho; b) puhuu arabiaa; c) valokuva Interpolin ilmoituksessa turvallisuusneuvoston pakotteista (INTERPOL-UN Security Council Special Notice). 2 a artiklan 4 kohdan b alakohdassa tarkoitettu nimeämispäivä: 23.9.2014.”
                        korvataan seuraavasti:
                        ”Ibrahim Suleiman Hamad Al-Hablain (hyvälaatuinen alias: a) Barahim Suliman H. al Hblian; huonolaatuinen alias: a) Abu Jabal; b) Abu-Jabal). Syntymäaika: 17.12.1984. Syntymäpaikka: Buraidah, Saudi-Arabia. Saudi-Arabian kansalainen. Passin nro: F800691 (Saudi-Arabian passi). Kansallinen henkilötunnus: 1047503170. Lisätietoja: a) fyysiset ominaisuudet: tummat silmät, tumma tukka, oliivinvärinen iho; b) puhuu arabiaa; c) valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. 7 d artiklan 2 kohdan i alakohdassa tarkoitettu nimeämispäivä: 23.9.2014.”

                        10)

                        ”Tarad Mohammad Aljarba (alias a) Tarad Aljarba, b) Abu-Muhammad al-Shimali). Syntymäaika: 20.11.1979. Syntymäpaikka: Irak. Saudi-Arabian kansalainen. Passin nro: E 704088 (26.8.2003 myönnetty Saudi-Arabian passi, jonka voimassaolo päättyi 2.7.2008). 7 d artiklan 2 kohdan i alakohdassa tarkoitettu nimeämispäivä: 29.9.2015.”
                        korvataan seuraavasti:
                        ”Tarad Mohammad Alnori Alfares Aljarba (hyvälaatuinen alias: Tarad Aljarba; huonolaatuinen alias: Abu-Muhammad al-Shimali). Syntymäaika: 20.11.1979. Syntymäpaikka: Irak. Saudi-Arabian kansalainen. Passin nro: E704088 (myönnetty 26.8.2003, voimassaolo päättyi 2.7.2008). Kansallinen henkilötunnus: 1121628414. 7 d artiklan 2 kohdan i alakohdassa tarkoitettu nimeämispäivä: 29.9.2015.”

                  Muutetaan oikeushenkilöiden, ryhmien ja yhteisöjen luettelossa olevan seuraavan kohdan tunnistetietoja seuraavasti:

               (a) ”Wafa Humanitarian Organisation (alias a) Al Wafa, b) Al Wafa Organisation, c) Wafa Al-Igatha Al-Islamia). Osoite: a) Jordan house No 125, Street 54, Phase II. Hayatabad, Peshawar, Pakistan (luetteloon kirjattaessa); b) Saudi-Arabia (luetteloon kirjattaessa); c) Kuwait (luetteloon kirjattaessa); d) Arabiemiirikunnat (luetteloon kirjattaessa); e) Afganistan (luetteloon kirjattaessa). Lisätietoja: Päätoimipaikka Kandaharissa, Afganistanissa, vuonna 2001. 2 a artiklan 4 kohdan b alakohdassa tarkoitettu nimeämispäivä: 6.10.2001.”

            korvataan seuraavasti:

               ”Wafa Humanitarian Organisation (alias: a) Al Wafa; b) Al Wafa Organization; c) Wafa Al-Igatha Al-Islamia). Osoite: a) Jordan House No. 125, Street 54, Phase II. Hayatabad, Peshawar, Pakistan (luetteloon kirjattaessa); b) Kuwait (luetteloon kirjattaessa); c) Arabiemiirikunnat (luetteloon kirjattaessa); d) Afganistan (luetteloon kirjattaessa). Lisätietoja: Päätoimipaikka oli Kandaharissa, Afganistanissa, vuonna 2001. 7 e artiklan e kohdassa tarkoitettu nimeämispäivä: 6.10.2001.”


title: Neuvoston täytäntöönpanoasetus (EU) 2020/1744, annettu 20 päivänä marraskuuta 2020, unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä annetun asetuksen (EU) 2019/796 täytäntöönpanosta

text:
                  23.11.2020

                  FI

                  Euroopan unionin virallinen lehti

                  L 393/1

         NEUVOSTON TÄYTÄNTÖÖNPANOASETUS (EU) 2020/1744,
         annettu 20 päivänä marraskuuta 2020,
         unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä annetun asetuksen (EU) 2019/796 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon 17 päivänä toukokuuta 2019 annetun neuvoston asetuksen (EU) 2019/796 (1) unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä ja erityisesti sen 13 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen
         sekä katsoo seuraavaa:

                     (1)

                     Neuvosto hyväksyi 17 päivänä toukokuuta 2019 asetuksen (EU) 2019/796.

                     (2)

                     Neuvosto hyväksyi 30 päivänä heinäkuuta 2020 täytäntöönpanoasetuksen (EU) 2020/1125 (2), jolla lisättiin kuusi luonnollista henkilöä ja kolme yhteisöä tai elintä asetuksen (EU) 2019/796 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.

                     (3)

                     Kahdesta luetteloon merkitystä luonnollisesta henkilöstä on saatu päivitettyjä tietoja.

                     (4)

                     Asetus (EU) 2019/796 olisi sen vuoksi muutettava vastaavasti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2019/796 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä marraskuuta 2020.

                  Neuvoston puolesta

                  Puheenjohtaja

               M. ROTH

            (1)  EUVL L 129I, 17.5.2019, s. 1.

            (2)  Neuvoston täytäntöönpanoasetus (EU) 2020/1125, annettu 30 päivänä heinäkuuta 2020, unionia tai sen jäsenvaltioita uhkaavien kyberhyökkäysten vastaisista rajoittavista toimenpiteistä annetun asetuksen (EU) 2019/796 täytäntöönpanosta (EUVL L 246, 30.7.2020, s. 4).

            LIITE
            Korvataan asetuksen (EU) 2019/796 liitteessä olevassa A osassa ”Luonnolliset henkilöt” olevat merkinnät 1 ja 2 seuraavasti:

                           Nimi

                           Tunnistustiedot

                           Luetteloon merkitsemisen perusteet

                           Luetteloon merkitsemisen päivämäärä

                           ”1.

                           GAO Qiang

                           Syntymäaika: 4.10.1983
                           Syntymäpaikka: Shandongin maakunta, Kiina
                           Osoite: Room 1102, Guanfu Mansion, 46 Xinkai Road, Hedong District, Tianjin, Kiina
                           Kansalaisuus: kiinalainen
                           Sukupuoli: mies

                           Gao Qiang on osallistunut ”Operation Cloud Hopper” -nimellä tunnettuun sarjaan vaikutukseltaan merkittäviä kyberhyökkäyksiä, jotka ovat peräisin unionin ulkopuolelta ja jotka muodostavat unionille tai sen jäsenvaltioille ulkoisen uhkan, ja vaikutukseltaan merkittäviä kyberhyökkäyksiä kolmansia valtioita vastaan.
                           ”Operation Cloud Hopper” -kyberhyökkäysten kohteena ovat olleet monikansallisten yhtiöiden tietojärjestelmät kuudella mantereella, mukaan lukien unionissa sijaitsevat yhtiöt; hyökkäyksissä päästiin luvattomasti kaupallisesti arkaluonteisiin tietoihin, mistä aiheutui huomattavaa taloudellista tappiota.
                           ”Operation Cloud Hopper” -kyberhyökkäykset toteutti toimija, joka julkisuudessa tunnetaan nimellä ”APT10” (”Advanced Persistent Threat 10”) (alias ”Red Apollo”, ”CVNX”, ”Stone Panda”, ”MenuPass” ja ”Potassium”).
                           Gao Qiang voidaan yhdistää APT10:een, myös, koska hänellä on yhteyksiä APT10:n johtamis- ja valvontarakenteeseen. Lisäksi Gao Qiang on työskennellyt Huaying Haitai -yhtiössä, joka on nimetty yhteisöksi, joka antaa tukea ”Operation Cloud Hopper” -kyberhyökkäyksille ja helpottaa niiden toteuttamista. Hänellä on yhteyksiä Zhang Shilongiin, joka myös on nimetty ”Operation Cloud Hopper” -kyberhyökkäysten yhteydessä. Gao Qiangilla on siis yhteyksiä sekä Huaying Haitai -yhtiöön että Zhang Shilongiin.

                           30.7.2020

                           2.

                           ZHANG Shilong

                           Syntymäaika: 10.9.1981
                           Syntymäpaikka: Kiina
                           Osoite: Hedong, Yuyang Road No 121, Tianjin, Kiina
                           Kansalaisuus: kiinalainen
                           Sukupuoli: mies

                           Zhang Shilong on osallistunut ”Operation Cloud Hopper” -nimellä tunnettuun sarjaan vaikutukseltaan merkittäviä kyberhyökkäyksiä, jotka ovat peräisin unionin ulkopuolelta ja jotka muodostavat unionille tai sen jäsenvaltioille ulkoisen uhkan, ja vaikutukseltaan merkittäviä kyberhyökkäyksiä kolmansia valtioita vastaan.
                           ”Operation Cloud Hopper” -kyberhyökkäysten kohteena ovat olleet monikansallisten yhtiöiden tietojärjestelmät kuudella mantereella, mukaan lukien unionissa sijaitsevat yhtiöt; hyökkäyksissä päästiin luvattomasti kaupallisesti arkaluonteisiin tietoihin, mistä aiheutui huomattavaa taloudellista tappiota.
                           ”Operation Cloud Hopper” -kyberhyökkäykset toteutti toimija, joka julkisuudessa tunnetaan nimellä ”APT10” (”Advanced Persistent Threat 10”) (alias ”Red Apollo”, ”CVNX”, ”Stone Panda”, ”MenuPass” ja ”Potassium”).
                           Zhang Shilong voidaan yhdistää APT10:een, myös hänen APT10:n toteuttamien kyberhyökkäysten yhteydessä kehittämänsä ja testaamansa haittaohjelman kautta. Lisäksi Zhang Shilong on työskennellyt Huaying Haitai -yhtiössä, joka on nimetty yhteisöksi, joka antaa tukea ”Operation Cloud Hopper” -kyberhyökkäyksille ja helpottaa niiden toteuttamista. Hänellä on yhteyksiä Gao Qiangiin, joka myös on nimetty ”Operation Cloud Hopper” -kyberhyökkäysten yhteydessä. Zhang Shilongilla on siis yhteyksiä sekä Huaying Haitai -yhtiöön että Gao Qiangiin.

                           30.7.2020”


title: Komission täytäntöönpanoasetus (EU) 2020/1738, annettu 16 päivänä marraskuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Asparago verde di Altedo” (SMM))

text:
                  23.11.2020

                  FI

                  Euroopan unionin virallinen lehti

                  L 392/8

         KOMISSION TÄYTÄNTÖÖNPANOASETUS (EU) 2020/1738,
         annettu 16 päivänä marraskuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Asparago verde di Altedo” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 492/2003 (2) nojalla rekisteröidyn suojatun maantieteellisen merkinnän ”Asparago verde di Altedo” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Asparago verde di Altedo” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä marraskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 492/2003, annettu 18 päivänä maaliskuuta 2003, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Soprèssa Vicentina, Asparago verde di Altedo, Pêra Rocha do Oeste) (EUVL L 73, 19.3.2003, s. 3).

            (3)  EUVL C 221, 6.7.2020, s. 7.